การประกอบธุรกิจของแต่ละสายการผลิต

  3.1 ลักษณะผลิตภัณฑ์และบริการ

1.  โรงพยาบาลมหาชัย

  --------------------------------------- ---------- ---------- ----------
  รายละเอียด                               2543       2542       2541

  กำลังการให้การรักษาพยาบาล แยกตามประเภทผู้ป่วย                       

  O คนไข้นอก                                                     

  จำนวนห้องตรวจ (ห้อง)                      17         17         17

  ปริมาณการตรวจรักษา (รายต่อวันต่อห้อง)         40         40         40

  กำลังการให้การรักษาพยาบาลรายปี (รายต่อปี)     248,200    248,200    248,200

  o คนไข้ใน                                                      

  จำนวนเตียง (เตียง)*                       124        124        124

  จำนวนการใช้เตียงเต็มที่ต่อปี (เตียง)            45,260     45,260     45,260

  การให้การรักษาพยาบาลจริง แยกตามประเภทผู้ป่วย                        

  O คนไข้นอก                                                     

  ปริมาณคนไข้เข้ารับการรักษาจริง (รายต่อปี)       165,849    167,960    165,748

  o คนไข้ใน                                                      

  จำนวนการใช้เตียงที่ใช้จริงต่อปี (เตียง)          19,631     21,581     24,131

  อัตราการใช้กำลังการผลิต                                           

  คนไข้นอก -Occupancy Rate (%)             67         68         67

  คนไข้ใน - Occupancy Rate (%)             43         47         53

  อัตราการเพิ่มของปริมาณการรักษาพยาบาล                               

  คนไข้นอก (%)                             (1.26)     1.33       (10.70)

  คนไข้ใน (%)                              (9.93)     (10.57)    (1.29)
  --------------------------------------- ---------- ---------- ----------

* จำนวนเตียงคนไข้ในทั้งหมด 180 เตียง เปิดให้บริการ 124 เตียง

2.  โรงพยาบาลมหาชัย และโรงพยาบาลในเครือ

+---------------------------------------+---------+---------+---------+
| รายละเอียด                             | 2543    | 2542    | 2541    |
+---------------------------------------+---------+---------+---------+
| กำลังการให้การรักษาพยาบาล                |         |         |         |
| แยกตามประเภทผู้ป่วย                      |         |         |         |
+---------------------------------------+---------+---------+---------+
| O คนไข้นอก                             |         |         |         |
+---------------------------------------+---------+---------+---------+
| จำนวนห้องตรวจ (ห้อง)                    | 47      | 47      | 43      |
+---------------------------------------+---------+---------+---------+
| ปริมาณการตรวจรักษา (รายต่อวันต่อห้อง)       | 40      | 40      | 40      |
+---------------------------------------+---------+---------+---------+
| กำลังการให้การรักษาพยาบาลรายปี (รายต่อปี)   | 686,200 | 686,200 | 627,800 |
+---------------------------------------+---------+---------+---------+
| o คนไข้ใน                              |         |         |         |
+---------------------------------------+---------+---------+---------+
| จำนวนเตียง (เตียง)                      | 289     | 289     | 287     |
+---------------------------------------+---------+---------+---------+
| จำนวนการใช้เตียงเต็มที่ต่อปี (เตียง)          | 105,485 | 105,485 | 104,755 |
+---------------------------------------+---------+---------+---------+
| การให้การรักษาพยาบาลจริง                 |         |         |         |
| แยกตามประเภทผู้ป่วย                      |         |         |         |
+---------------------------------------+---------+---------+---------+
| O คนไข้นอก                             |         |         |         |
+---------------------------------------+---------+---------+---------+
| ปริมาณคนไข้เข้ารับการรักษาจริง (รายต่อปี)     | 421,728 | 404,038 | 383,135 |
+---------------------------------------+---------+---------+---------+
| o คนไข้ใน                              |         |         |         |
+---------------------------------------+---------+---------+---------+
| จำนวนการใช้เตียงที่ใช้จริงต่อปี (เตียง)        | 47,916  | 50,998  | 55,927  |
+---------------------------------------+---------+---------+---------+
| อัตราการใช้กำลังการผลิต                   |         |         |         |
+---------------------------------------+---------+---------+---------+
| คนไข้นอก -Occupancy Rate (%)           | 61      | 59      | 61      |
+---------------------------------------+---------+---------+---------+
| คนไข้ใน - Occupancy Rate (%)           | 45      | 48      | 53      |
+---------------------------------------+---------+---------+---------+
| อัตราการเพิ่มของปริมาณการรักษาพยาบาล       |         |         |         |
+---------------------------------------+---------+---------+---------+
| คนไข้นอก (%)                           | (3.39)  | (3.38)  | (6.15)  |
+---------------------------------------+---------+---------+---------+
| คนไข้ใน (%)                            | (6.25)  | (9.43)  | (7.02)  |
+---------------------------------------+---------+---------+---------+

ง. บริษัท แพทย์ไทย 88 จำกัด ดำเนินธุรกิจซื้อขายยา เวชภัณฑ์ และพัสดุต่าง ๆ
ให้กับโรงพยาบาลมหาชัยและโรงพยาบาลในเครือ นอกเครือรวมทั้งคลินิกต่างๆ
อีกทั้งมีบริการรถเอ็กซเรย์แลป ตรวจสุขภาพนอกสถานที่ ตามโรงงาน โรงเรียน
และสถานพยาบาลต่าง ๆ นอกจากนี้ยังดำเนินธุรกิจห้องอาหารให้เช่าห้องประชุมและจัดเลี้ยง

  โครงสร้างรายได้ แยกตามประเภทการให้บริการ (หน่วย : ล้านบาท)

  ----------------- -------- -------- -------- -------- -------- --------
                    2543              2542              2541     

  รายการ            มูลค่า     %        มูลค่า     %        มูลค่า     %

  ยา / เวชภัณฑ์แพทย์   60.74    81.87    55.59    86.03    47.92    94.21

  อื่น ๆ              13.45    18.13    9.03     13.97    1.71     5.79

  รวม               74.18    100.00   64.62    100.00   49.63    100.00
  ----------------- -------- -------- -------- -------- -------- --------

  โครงสร้างรายได้ ยาและเวชภัณฑ์ แยกตามกลุ่มลูกค้า

  --------------- ------- ------- ------- -------- ------- ------- ------- -------- ------- ------- ------- -------- -- ---------
                          2543                             2542                             2541                        

  รายการ                  มูลค่า            %                มูลค่า            %                มูลค่า            %           

  กลุ่มบริษัทในเครือ   52.80           86.94            49.98           44.82            44.82           90.32               

  กลุ่มนอกเครือ      7.93            13.06            5.61            10.08            4.80            9.68                

  รวม                     60.74           100.00           64.62           100.00           49.63           100.00      
  --------------- ------- ------- ------- -------- ------- ------- ------- -------- ------- ------- ------- -------- -- ---------

 3.1.1 ขั้นตอนการให้บริการ

 * ขั้นตอนการให้บริการของโรงพยาบาลมหาชัย และโรงพยาบาลในเครือ มีดังนี้ 

รายละเอียดขั้นตอนการให้บริการ ประกอบด้วย

1.  ผู้ป่วยติดต่อแผนกตอนรับ แจ้งอาการ แสดงบัตรหรือใบนัด เพื่อลงทะเบียนทำประวัติ

2.  คัดแยกผู้ป่วยไปตามคลีนิคต่างๆ

3.  ทำการตรวจผู้ป่วยในคลีนิคต่าง ๆ ที่เกี่ยวข้อง

4.  ส่งตรวจพิเศษทางห้องปฎิบัติการ เพื่อการวินิจฉัยเพิ่มเติม (ถ้าจำเป็น)

ผู้ป่วยนอก

1.  ประเมินผลการตรวจ ให้คำแนะนำ

2.  ฉีดยา ให้ยารับประทานและออกใบสั่งยาเพิ่มเติม

3.  ชำระค่ารักษาพยาบาล

4.  รับยา กลับบ้าน

ผู้ป่วยใน

1.  รับเข้ารักษาในห้องพักผู้ป่วยใน ออกใบสั่งยา

2.  ให้ยารับประทาน ยาฉีดและให้บริการดูแลรักษาอย่างใกล้ชิดตลอดจนตรวจวินิจฉัยเพิ่มเติม

3.  เมื่ออาการทุเลา แพทย์อนุญาตให้กลับบ้านได้ และออกใบสั่งยา

4.  ชำระค่ารักษาพยาบาล

5.  รับยา กลับบ้าน

-   ด้านเครื่องมือและอุปกรณ์การแพทย์

บริษัทและบริษัทย่อยมีนโยบายที่จะให้บริการแก่ประชากรในเขตปริมณฑล จังหวัดสมุทรสาคร

จังหวัดสมุทรสงครามโดยไม่ต้องเดินทางไปรับการรักษาในกรุงเทพมหานคร
จึงได้สร้างศักยภาพโรงพยาบาลให้ทัดเทียม กับโรงพยาบาลในเขตกรุงเทพมหานคร
โดยมีเครื่องมือและอุปกรณ์การแพทย์ที่ทันสมัย กอปรกับการสร้างโรงพยาบาลเครือข่าย
ทำให้สามารถจัดสรรทรัพยากรได้เพิ่มขึ้น ในกรณีที่ต้องรองรับการรักษาพยาบาล ในกรณี
อุบัติเหตุกลุ่ม เครื่องมือแพทย์ที่สำคัญได้แก่ เครื่องเอ็กซเรย์และเครื่องอัลตราซาวน์
เครื่องควบคุมการหายใจของผู้ป่วยหนัก เครื่องติดตามการเต้นของหัวใจ และกล้องจุลทรรศน์ผ่าตัด
เครื่องเอ็กซเรย์คอมพิวเตอร์ เครื่องเลเซอร์ตาเครื่องมือผ่าตัด
เครื่องมือผ่าตัดโดยไม่ต้องเปิดผนังหน้าท้อง กล้องส่องกระเพาะอาหาร เครื่องกระตุ้นหัวใจ
เครื่องตรวจหัวใจด้วยคลื่นเสียง และเครื่องตรวจสมรรถภาพหัวใจ เป็นต้น

-   ข้อผูกพันหรือสัญญาการให้ความช่วยเหลือด้านเทคนิค

--- ไม่มี ---

3.1.2 สิทธิหรือข้อจำกัดในการประกอบธุรกิจ : บัตรส่งเสริมการลงทุน

บริษัท โรงพยาบาลมหาชัย จำกัด (มหาชน)
และบริษัทในเครือได้รับการส่งเสริมการลงทุนจากคณะกรรมการส่งเสริมการลงทุนโดยได้รับสิทธิและประโยชน์และมีเงื่อนไขที่จะต้องปฎิบัติที่สำคัญดังต่อไปนี้

+-----------------+-----------------+-----------------+----------------+
| บมจ.            | บ               | บจ.             | บจ.เพชรบุรีโฮลดิ้ง |
| โรงพยาบาลมหาชัย  | จ.เพชรเกษมเวชกิจ | โรงพยาบาลแม่กลอง |                |
+-----------------+-----------------+-----------------+----------------+
| สิทธิและประโยชน์   |                 |                 |                |
+-----------------+-----------------+-----------------+----------------+
| -               | เหมือนกัน         | เหมือนกัน         | -              |
| ได้รับลดหย่อ       |                 |                 | ได้ร            |
| นอากรขาเข้ากึ่งหนึ่ง |                 |                 | ับยกเว้นอากรขาเข |
| เฉพาะเ          |                 |                 | ้าสำหรับเครื่องจักร |
| ครื่องจักรที่ไม่อยู่ในร |                 |                 | ตามที่คณะกรร     |
| ายการปรับระดับอาก |                 |                 | มการพิจารณาอนุมัติ |
| รขาเข้าตามประกาศ |                 |                 |                |
| กระทรวงการคลังที่  |                 |                 |                |
| ศท.13/2533      |                 |                 |                |
| เว้นแต่รายการ     |                 |                 |                |
| เครื่องจักรที่มีอากร  |                 |                 |                |
| ขาเข้าต่ำกว่าร้อยละ |                 |                 |                |
| 10              |                 |                 |                |
| จะ              |                 |                 |                |
| ไม่ได้รับการลดหย่อน |                 |                 |                |
+-----------------+-----------------+-----------------+----------------+
| -               | เหมือนกัน         | เหมือนกัน         | เหมือนกัน        |
| ได้รับยกเว้นไม     |                 |                 |                |
| ่ต้องนำเงินปันผลที่ได |                 |                 |                |
| ้รับจากกิจการที่ได้รับ |                 |                 |                |
| ส่งเสริมการลงทุน   |                 |                 |                |
| ไปรวมเพื่อเสียภ    |                 |                 |                |
| าษีเงินได้ตลอดเวลา |                 |                 |                |
| ที่ผู้ได้รับการส่งเสริม |                 |                 |                |
| ก               |                 |                 |                |
| ารลงทุนได้รับยกเว้น |                 |                 |                |
| ภาษีเงินได้        |                 |                 |                |
| นิติบุคคลนั้น        |                 |                 |                |
+-----------------+-----------------+-----------------+----------------+
| เงื่อนไข          |                 |                 |                |
+-----------------+-----------------+-----------------+----------------+
| -               | -               | -               | -              |
| จะต้องมีจ         | จะต้องมีจำนวนเ    | จะต้องมีจำนวนเ    | จ              |
| ำนวนเตียงรับผู้ป่วยไ | ตียงรับผู้ป่วยไว้ค้างค | ตียงรับผู้ป่วยไว้ค้างค | ะต้องมีจำนวนเตียง |
| ว้ค้างคืนตามโครงกา | ืนตามโครงการที่ได้ร | ืนตามโครงการที่ได้ร | รับผู้ป่วยไว้ค้างคืนต |
| รที่ได้รับการส่งเสริม | ับการส่งเสริมจำนวน | ับการส่งเสริมจำนวน | ามโครงการที่ได้รับ |
| จำนวน 150 เตียง  | 100 เตียง        | 100 เตียง        | การส่งเสริมจำนวน |
|                 |                 |                 | 128 เตียง       |
+-----------------+-----------------+-----------------+----------------+
| -               | -               | -               | -              |
| บุคคลผู้มีสัญชาติไทย  | บุคคลผู้มีสัญชาติไทย  | บุคคลผู้มีสัญชาติไทย  | บุคคลผู้มีสัญชาติไทย |
| จะต้องถือหุ้นรว     | จะต้องถือหุ้นรวมกัน  | จะต้องถือหุ้นรวมกัน  | จะต้องถือหุ้นรวมกัน |
| มกันทั้งสิ้นไม่น้อยกว่า | ทั้ง              | ทั้ง              | ทั้งส            |
| ร้อยละ 51 ของ    | สิ้นไม่น้อยกว่าร้อยละ | สิ้นไม่น้อยกว่าร้อยละ | ิ้นไม่น้อยกว่าร้อยละ |
| ทุนจดทะเบียน      | 60              | 60              | 51             |
|                 | ของทุนจดทะเบียน   | ของทุนจดทะเบียน   | ของทุนจดทะเบียน  |
+-----------------+-----------------+-----------------+----------------+
| ระยะเวลาคุ้มครอง  |                 |                 |                |
+-----------------+-----------------+-----------------+----------------+
| -ม.ค. 37 - ม.ค. | - ส.ค. 38 -     | - ส.ค. 38 -     | - มิ.ย. 39 -    |
| 42              | ส.ค. 43         | ส.ค. 43         | พ.ค. 44        |
+-----------------+-----------------+-----------------+----------------+

3.2 การตลาดและภาวะการแข่งขัน

ตั้งแต่ปี 2540 เป็นต้นมา เมื่อรัฐบาลมีการประกาศค่าเงินบาทลอยตัว
ส่งผลให้ประเทศไทยประสบกับปัญหาวิกฤติการณ์เศรษฐกิจตกต่ำ ซึ่งมีผลต่อเนื่องมาจนถึงปัจจุบัน
ธุรกิจหลายประเภทต้องปิดกิจการ และเกิดเป็นปัญหาคนว่างงาน หรือจำนวนรายได้ที่ได้รับลดน้อยลง
ดังนั้น พฤติกรรมของประชาชนในการเข้ารับการรักษาพยาบาลก็เปลี่ยนแปลงไปด้วย
จากเดิมที่ยอมจ่ายเงินเพิ่มขึ้นเพื่อแลกกับความสะดวกสบายและบริการที่ดีและรวดเร็วของโรงพยาบาลเอกชน
เป็นยอมเสียเวลามากขึ้น
เพื่อแลกกับการรักษาพยาบาลที่เสียค่าบริการถูกกว่าของโรงพยาบาลรัฐบาล

โรงพยาบาลเอกชน นอกจากจะประสบกับปัญหาการเปลี่ยนแปลงพฤติกรรมของประชาชนแล้ว
ยังต้องเผชิญกับปัญหาการแข่งขันกันระหว่างโรงพยาบาลเอกชนด้วยกัน
แต่อย่างไรก็ตามโรงพยาบาลและโรงพยาบาลในเครือได้มีการปรับตัวรับกับภาวะเศรษฐกิจดังกล่าว
โดยในส่วนของปัจจัยภายในได้มีการจัดการและบริหารงานให้เกิดประสิทธิภาพสูงสุด
ส่วนปัจจัยภายนอกเน้นกลยุทธทางการตลาด เพื่อรักษาลูกค้าเก่าที่มีกำลังซื้ออยู่แล้วให้เป็นลูกค้าต่อไป
และแสวงหาลูกค้าใหม่เพิ่มมากขึ้นโดยเน้นคุณภาพการให้บริการทางการแพทย์และราคาโดยอาศัย
goodwill ของโรงพยาบาลที่สะสมมานาน นอกจากนี้เครือข่ายการให้บริการซึ่งมีอยู่หลายแห่ง
ก็ส่งผลให้เกิดภาพพจน์ด้านความมั่นคงและน่าเชื่อถือ

สำหรับในการกำหนดกลยุทธทางการตลาด ของโรงพยาบาลและโรงพยาบาลในเครือ
จึงได้พิจารณาสภาพธุรกิจ และความพร้อมในแง่ของจุดเด่น และจุดด้อย ได้ดังนี้

จุดเด่น

1.  มาตรฐาน ISO 9002 โรงพยาบาลเป็นโรงพยาบาลเอกชนแห่งแรกในจังหวัดสมุทรสาคร
    ที่ได้รับมาตรฐานฯ (ปัจจุบัน มีเพิ่มอีก 2 แห่ง คือ รพ.ในเครือ รพ.มหาชัย 2 และ
    รพ.ศรีวิชัย 3)

2.  ทำเลที่ตั้ง โรงพยาบาล และโรงพยาบาลในเครือ ตั้งอยู่ในทำเลที่มีการคมนาคมสะดวก
    บนถนนสายหลัก ถนนพระราม 2 ธนบุรี-ปากท่อ ถนนเพชรเกษม
    ซึ่งเป็นบริเวณแหล่งชุมชนที่กำลังเจริญเติบโต และเป็นจุดเชื่อมของหลายจังหวัด คือ
    สมุทรสาคร สมุทรสงคราม เพชรบุรี ราชบุรี นครปฐม และกรุงเทพเขตปริมณฑล
    ทำให้การให้บริการครอบคลุมพื้นที่ ได้กว้างขวาง นอกจากนี้ยังอยู่ใน
    พื้นที่เขตอุตสาหกรรมซึ่งสามารถให้บริการรักษาพยาบาลแก่กลุ่มพนักงานในโรงงานที่มีอยู่จำนวนมาก
    ได้เป็นอย่างดี

3.  ทีมแพทย์ผู้เชี่ยวชาญในสาขาต่าง ๆ ให้บริการอย่างทั่วถึงทุกวัน ตลอด 24 ชั่วโมง ณ.สิ้นปี
    2543 โรงพยาบาลและโรงพยาบาลในเครือ มีแพทย์ประจำและแพทย์ที่ปรึกษา รวม 239 คน
    คอยให้บริการแก่ลูกค้า

4.  เครื่องมือแพทย์ และอุปกรณ์ทางการแพทย์ ที่ทันสมัยและใช้เทคโนโลยีระดับสูง
    เพื่อช่วยในการวินิจฉัยและรักษาผู้ป่วยได้รวดเร็วขึ้น
    ซึ่งเครื่องมือและอุปกรณ์ฯต่างๆจะมีราคาค่อนข้างสูง
    แต่โรงพยาบาลสามารถใช้ประโยชน์ได้อย่างเต็มที่
    เนื่องจากเป็นการใช้งานร่วมกันระหว่างโรงพยาบาลในเครือทั้งหมด

5.  สินค้าคงคลัง โรงพยาบาลในเขตภูมิภาคนี้มักจะประสบปัญหาการรับส่งยา
    และเวชภัณฑ์ของบริษัทผู้ผลิตที่ส่ง ไม่ครบจำนวน และ ไม่ตรงเวลา
    แต่เนื่องจากโรงพยาบาลมีบริษัทในเครือที่รับประกันการส่งยา
    และเวชภัณฑ์โดยมีระยะเวลาการจัดส่งไม่เกิน 3 วัน
    และในกรณีเร่งด่วนสามารถจัดส่งได้ทันทีภายในวันนั้น
    ส่งผลให้สามารถควบคุมและลดต้นทุนสินค้าคงคลังได้

6.  ธุรกิจเกือบครบวงจร โดยมีโรงพยาบาลในเครือ ,บริษัทในเครือที่ดำเนินธุรกิจซื้อขายยา
    และเวชภัณฑ์ ,โรงเรียนฝึกอบรมพนักงานผู้ช่วยผู้พยาบาล สำหรับรองรับงานในโรงพยาบาล
    และให้บริการจัดหาพนักงานผู้ช่วย ดูแลเด็ก ผู้สูงอายุ และผู้ป่วยเรื้อรัง
    ซึ่งส่งผลให้วงจรการดำเนินธุรกิจเป็นไปอย่างราบรื่น

จุดด้อย

1.  ต้นทุนการดำเนินงาน ทางด้านบุคลากร และการจัดการที่สูงกว่าคู่แข่งขันจากภาครัฐ
    ซึ่งมีการนำงบประมาณทรัพยากร และช่องทางที่เกื้อหนุนของกฎหมาย
    มาดำเนินการแข่งขันกับภาคเอกชน

2.  อุปสรรคการดำเนินงาน ที่สืบเนื่องมาจากกฎหมาย และระเบียบต่าง ๆ ของภาครัฐบาล
    ที่ขาดประสิทธิภาพ และไม่อำนวยต่อการดำเนิน และการขยายธุรกิจโรงพยาบาลเอกชน

3.  การประชาสัมพันธ์ และการจัดกิจกรรมการตลาด
    เนื่องจากมีข้อจำกัดทางกฎหมายจึงทำได้ไม่ต่อเนื่องและครอบคลุมได้ทุกกลุ่มลูกค้าเป้าหมายทั้งในเมือง
    และรอบนอกเมืองได้อย่างทั่วถึง

4.  ปัญหาจากระยะเวลาการเก็บหนี้สิน
    อันสืบเนื่องมาจากปัญหาสภาพเศรษฐกิจที่ตกต่ำรวมทั้งหนี้สินจากหน่วยงานของภาครัฐ เช่น
    กองทุนเงินทดแทน

5.  จำนวนลูกค้า โรงพยาบาลเอกชนสามารถดำเนินอยู่ได้จากจำนวนคนไข้ที่มาใช้บริการ
    แต่การกระจายรายได้ของประชาชนในส่วนภูมิภาคยังมีความเหลื่อมล้ำกันมาก
    ประกอบกับสภาพเศรษฐกิจที่ยังไม่ฟื้นตัวอย่างแน่ชัด
    ทำให้บางขณะคนชั้นกลางยังอยากเก็บเงินและไม่มาใช้บริการ

กลยุทธทางการตลาด

1.  ธุรกิจโรงพยาบาล มีข้อจำกัดทางกฎหมาย ไม่สามารถโฆษณาชวนเชื่อได้
    การแข่งขันจึงเน้นการให้บริการให้ลูกค้าให้เกิดความประทับใจและภาพพจน์ที่ดีของแพทย์
    โดยอาศัยลูกค้าเป็นสื่อกระจายข่าวออกไป

2.  แพทย์ผู้ชำนาญการเฉพาะด้าน โรงพยาบาล และโรงพยาบาลในเครือ
    สร้างภาพลักษณ์การเป็นผู้นำการรักษาโรคเฉพาะด้าน ให้มี ระดับความสามารถ
    ทัดเทียมกับโรงพยาบาลชั้นนำในกรุงเทพ เช่น การจัดตั้งศูนย์โรคหัวใจ
    โดยรักษาผู้ป่วยโรคหัวใจในเขตจังหวัดสมุทรสาคร และจังหวัดใกล้เคียง
    ซึ่งสามารถทำการผ่าตัดหัวใจแบบเปิดได้เป็นแห่งแรกในย่านภูมิภาคนี้

3.  ความสามารถในการรักษาพยาบาล โดยจัดหาอุปกรณ์ เครื่องมือทางการแพทย์ที่ทันสมัย
    และเทคโนโลยีระดับสูงสำหรับในการรักษาและ วินิจฉัยโรค เพื่อ ให้คนในจังหวัด
    และจังหวัดใกล้เคียง มีความเชื่อมั่นในการรักษาจากความพร้อมของโรงพยาบาล
    โดยไม่ต้องเดินทางเข้าไปตรวจ หรือ ไปรักษาที่โรงพยาบาลในกรุงเทพ

4.  การกำหนดราคา เนื่องจากรัฐบาลมีนโยบายให้โรงพยาบาลเอกชนมีการแข่งขันกันอย่างเสรี
    จึงไม่เข้ามาควบคุมหรือกำหนดอัตราค่ารักษาพยาบาล
    โรงพยาบาลและโรงพยาบาลในเครือจะให้ความสำคัญกับราคาค่าบริการที่เป็นธรรมและโปร่งใส
    โดยการแจ้งราคาค่ารักษาพยาบาลให้ลูกค้าทราบก่อน
    ตลอดจนมีการปรับค่าใช้จ่ายของผู้ป่วยให้สอดคล้องกับสภาพเศรษฐกิจ

5.  โปรแกรมส่วนลด โดยออกบัตร “เพิ่มพูนสิทธิ์” เพื่อเพิ่มมูลค่าค่าห้องพักให้ลูกค้า
    หรือโครงการขายบัตร IPD ห้องพักฟรี ตลอด 3 ปี ให้กับลูกค้าทั่วไป
    นอกจากนี้ยังได้จัดบริการพิเศษสำหรับผู้มีรายได้น้อย โดยกำหนดราคาการรักษาแบบเหมาจ่าย
    เช่นจัดราคาเหมาการทำคลอด เป็นต้น รวมถึงการให้ส่วนลดกับลูกค้าที่มีลักษณะเป็นหน่วยงาน
    หรือสถานประกอบการภาคธุรกิจ โดยมีการทำสัญญาบริการ รักษาพยาบาล ซึ่งจะให้ส่วนลด 10
    % และอำนวยความสะดวกในการชำระค่าบริการเพื่อเป็นการจูงใจให้มาใช้บริการ ได้มากขึ้น

6.  การให้บริการต่อสังคม เพื่อสร้างความสัมพันธ์กับชุมชน และกลุ่มองค์กรต่าง ๆ
    พร้อมกับได้จัดให้มีออกหน่วยแพทย์เคลื่อนที่ เพื่อให้บริการความรู้
    และตรวจสุขภาพโดยไม่เสียค่าใช้จ่าย นอกจากนี้ยังได้จัดตั้งหน่วยงานเพื่อบริการ
    ฝึกอบรมให้ความรู้ในเรื่องเกี่ยวกับสุขภาพ.
    และความปลอดภัยในการทำงานในสถานประกอบการต่าง ๆ

7.  ต้นทุนยาและเวชภัณฑ์ที่ต่ำ
    เนื่องจากปริมาณการใช้ยาและเวชภัณฑ์ของโรงพยาบาลในเครือทุกแห่งเมื่อรวมกันจะมีจำนวนมาก
    บริษัทในเครือ ซึ่งเป็นผู้จำหน่ายยาและเวชภัณฑ์ คือ บริษัท แพทย์ไทย 88 จำกัด
    จึงสามารถจัดซื้อได้ที่ราคาต่ำ

บริษัท แพทย์ไทย 88 จำกัด
ประกอบธุรกิจหลักในการซื้อขายยาและเวชภัณฑ์ให้แก่โรงพยาบาลมหาชัยและโรงพยาบาลในเครือ
โดยกำหนดกลยุทธทางการตลาดที่สำคัญ ดังนี้

-   ความสามารถในการจัดซื้อยาและเวชภัณฑ์ได้ต่ำกว่าโรงพยาบาลในเขตภูมิภาคจัดซื้อเองโดยตรงโดยการจัดซื้อรวมจะทำให้เป็นผู้สั่งซื้อรายใหญ่ทำให้สามารถต่อรองกับบริษัทผู้ผลิตยาได้
    อีกทั้งยังประหยัดต้นทุนการจัดซื้อของโรงพยาบาลในเครือ
    เช่นเงินเดือนเภสัชกรและเจ้าหน้าที่จัดซื้อ ต้นทุนการจัดซื้อ เป็นต้น

-   โรงพยาบาลในเขตภูมิภาคมักประสบปัญหาการรับส่งยาและเวชภัณฑ์ของบริษัทผู้ผลิตที่ส่งไม่ครบจำนวนและไม่ตรงเวลา
    ซึ่งบริษัท แพทย์ไทย 88 จำกัด
    สามารถที่จะรับประกันการส่งยาและเวชภัณฑ์โดยมีระยะเวลาการจัดส่งไม่เกิน 3 วัน
    และในกรณีเร่งด่วนใช้เวลาเพียง 1 วัน

-   โรงพยาบาลในเครือ สามารถลดต้นทุนสินค้าคงคลังได้
    เนื่องจากการจัดส่งแต่ละครั้งถูกต้องตรงเวลา
    สามารถวางแผนการสั่งซื้อได้อย่างมีประสิทธิภาพ

 ภาวะการแข่งขัน

จากสภาพเศรษฐกิจและสังคมในปัจจุบัน ประชาชนมีการศึกษาสูงมากขึ้น
ทำให้มาตรฐานการครองชีพสูงตามไปด้วย จึงทำให้ความสนใจในการดูแลสุขภาพเพิ่มมากขึ้น
แต่โรงพยาบาลของรัฐมีจำนวนจำกัดไม่เพียงพอกับความต้องการของประชาชน
ภาครัฐจึงเปิดโอกาสให้โรงพยาบาลเอกชนเข้ามามีบทบาทส่วนร่วมในการแบ่งเบาภาระของรัฐภายใต้นโยบายแข่งขันอย่างเสรี
ไม่มีการควบคุมราคาหรือกำหนดอัตราค่ารักษาพยาบาล
โดยรัฐให้การสนับสนุนในด้านการส่งเสริมการลงทุนผ่าน คณะกรรมการส่งเสริมการลงทุน
โดยให้สิทธิประโยชน์ด้านยกเว้นภาษีเงินได้นิติบุคคล,ภาษีเครื่องมือแพทย์
ตลอดจนยกเว้นไม่เสียภาษีมูลค่าเพิ่ม แต่ในการสั่งซื้อสินค้าหรือวัตถุดิบต้องเสียภาษีมูลค่าเพิ่ม
โดยสามารถนำเงินนั้นไปหักค่าใช้จ่ายในการคำนวณภาษีเงินได้

-   แนวโน้มของธุรกิจโรงพยาบาลเอกชน

ในช่วง 3-4 ปีที่ผ่านมา
ธุรกิจโรงพยาบาลเอกชนที่มีต่างประสบกับปัญหาภาวะวิกฤตค่อนข้างรุนแรงเช่นเดียวกับธุรกิจอื่น ๆ
ประชาชนเปลี่ยนพฤติกรรมในการรักษาพยาบาลไปยังโรงพยาบาลของรัฐมากขึ้น
เนื่องจากเสียค่าใช้จ่ายต่ำกว่า ส่งผลต่อผลประกอบการของโรงพยาบาลเอกชน
ซึ่งต้องปรับลดโครงสร้างต้นทุนให้ต่ำลง ตลอดจนปรับกลยุทธทางการตลาด
เพื่อให้สอดคล้องกับสถานการณ์และความอยู่รอด
ณ.ปัจจุบันโรงพยาบาลขนาดเล็กและขนาดที่มีการขยายธุรกิจจะได้รับผลกระทบมาก
ขณะเดียวกันโรงพยาบาลที่เพิ่งเปิดดำเนินการจะสู้โรงพยาบาลที่เปิดมานานแล้วไม่ได้
เนื่องจากความเชื่อถือของประชาชนต้องใช้เวลาในการสะสม

การปฎิรูประบบสุขภาพซึ่งอาจนำมาซึ่งการประกันสุขภาพถ้วนหน้า
ตลอดจนนโยบายประกันค่ารักษาพยาบาลที่ 30 บาทของรัฐบาล
มีผลทำให้เกิดการย้ายตัวของตลาดล่างและกลางเข้าสู่ระบบประกันสุขภาพแห่งชาติ
โรงพยาบาลเอกชนจึงจำเป็นต้องเลือกเข้าร่วมโครงการเพื่อมีส่วนร่วมในการพัฒนาระบบสาธารณสุขของประเทศ
ซึ่งอัตราการเหมาจ่ายค่ารักษาพยาบาลที่จะได้รับตามโครงการ
จะมีผลต่อการกำหนดอัตราค่ารักษาพยาบาลของคนไข้นอกโครงการของโรงพยาบาล

-   ปัจจัยที่เอื้ออำนวยต่อการขยายตัวของธุรกิจโรงพยาบาลเอกชน

1.  การกระจายรายได้และการพัฒนาสู่ภูมิภาคให้กว้างขวางมากขึ้น
    ทำให้ประชาชนมีรายได้เพิ่มมากขึ้น และหันมาห่วงใยสุขภาพ
    แต่เมื่อโรงพยาบาลภาครัฐมีจำนวนจำกัดไม่สามารถรองรับกับความต้องการที่เพิ่มมากขึ้น
    โรงพยาบาลเอกชนจึงเป็นทางเลือกอีกทางหนึ่งของประชาชน

2.  แหล่งเงินทุนจากสถาบันการเงิน สินเชื่อที่ไม่ก่อให้เกิดรายได้ (NPL) ลดลงอย่างต่อเนื่องในปี
    2543 เนื่องจากธนาคารพาณิชย์ได้โอนหนี้ไปยังบริษัทบริหารสินทรัพย์ (AMC)
    รวมทั้งการกันเงินสำรองสำหรับหนี้ด้อยคุณภาพก็ได้ทำครบถ้วนแล้ว
    ประกอบกับอัตราดอกเบี้ยยังมีแนวโน้มอยู่

  ในระดับต่ำเนื่องจากสภาพคล่องทางการเงินยังมีอยู่สูง ดังนั้น
  สถาบันการเงินจึงยังสามารถขยายการปล่อยสินเชื่อได้

3.  การเปลี่ยนแปลงในกฎหมายธุรกิจ เช่น กฎหมายการลงทุนระหว่างประเทศ
    ช่วยเอื้ออำนวยแก่นักลงทุนต่างชาติ
    ซึ่งส่งผลทางอ้อมต่อนักลงทุนในประเทศในการหาผู้ร่วมลงทุน
    ตลอดจนความพยายามของรัฐบาลในการส่งเสริมวิสาหกิจขนาดกลางและเล็ก

4.  คุณภาพและบริการ ทั้งทางด้านประสิทธิภาพการรักษา เครื่องมือแพทย์ที่ทันสมัย
    เครือข่ายการให้บริการ หรือความหลากหลายของการจัดโปรแกรมสุขภาพต่าง ๆ
    รวมถึงความสะดวกและรวดเร็วในการเข้ารับบริการ

5.  นโยบายของรัฐเกี่ยวกับการคุ้มครองสุขภาพของประชาชน เช่น พรบ.ประกันอุบัติเหตุบุคคลที่ 3
    กฎหมายกองทุนทดแทน กฎหมายประกันสังคม กฎหมายคุ้มครองผู้ประสบภัยจากรถ เป็นต้น

-   ปัจจัยที่เป็นอุปสรรคต่อการขยายตัวของธุรกิจโรงพยาบาล

การแข่งขัน ระหว่างโรงพยาบาลเอกชนด้วยกัน โดยใช้ราคาเป็นสิ่งจูงใจ และการแข่งขันกับโรงพยาบาลของรัฐ ซึ่งหลายแห่งได้มีการปรับปรุงการให้บริการให้ทันสมัยขึ้น รวมถึงการเปิดให้บริการคลีนิกนอกเวลา

1.  การขาดแคลนบุคลากรทางการแพทย์และสาธารณสุข
    โรงพยาบาลเอกชนแต่ละแห่งจะใช้กลยุทธด้านผลตอบแทนเป็นสิ่งจูงใจ
    ซึ่งส่งผลให้ต้นทุนในการดำเนินงานสูงขึ้น

2.  ต้นทุนเครื่องมือและอุปกรณ์ทางการแพทย์มีราคาสูง
    โรงพยาบาลแต่ละแห่งพยายามนำเทคโนโลยีใหม่ ๆ มาให้บริการ เพื่อเสริมสร้างภาพพจน์
    ซึ่งเครื่องมือทางการแพทย์จะมีการคิดค้นและปรับปรุงอยู่ตลอดเวลา ส่งผลให้โรงพยาบาลต้อง
    upgrade ตามไปด้วย

3.  การปล่อยสินเชื่อของสถาบันการเงิน การแก้ไขปัญหาสถาบันการเงินที่มีทิศทางไม่แน่นอน
    จากการแก้ไขปัญหาของระบบที่ผ่านมาประสบกับความสำเร็จระดับหนึ่ง
    และถึงแม้สถาบันการเงินจะมีสภาพคล่องค่อนข้างสูง
    แต่การปล่อยสินเชื่อของธนาคารเป็นไปอย่างล่าช้า

4.  ความไม่แน่นอนทางการเมืองภายในประเทศ ตลอดจนความมั่นคงของรัฐบาล
    ส่งผลต่อการตัดสินใจในการลงทุนของนักลงทุนทั้งภายในประเทศและต่างประเทศ

สภาพการแข่งขัน

ผลจากสภาพทางเศรษฐกิจที่กต่ำทำให้กำลังการซื้อของผู้บริโภคจากลูกค้ากลุ่มต่าง ๆ
ลดน้อยลงไม่ว่าจะเป็นกลุ่มลูกค้าทั่วไป กลุ่มลูกค้าประกันชีวิตส่วนบุคคล
กลุ่มลูกค้าโรงงานจากการใช้สิทธิ์ประกันสังคม หรือกองทุนทดแทนรวมถึงกลุ่มลูกค้าข้าราชการ
มาให้โรงพยาบาลต่าง ๆ ได้ทุ่มเทความพยายามที่จะรักษาลูกค้าเก่า
และขยายหาลูกค้าใหม่เพื่อเป็นการเพิ่มส่วนครองตลาด
ซึ่งรูปแบบการแข่งขันทางการตลาดมีความรุนแรงอย่างมาก
โดยมีการใช้กลยุทธทางด้านการส่งเสริมการตลาดมาใช้ทุกโปรแกรม ไม่ว่าจะเป็นทางด้านโฆษณา
ทางด้านการขายโดยใช้พนักงานขาย ทางด้านการส่งเสริมการขาย และทางด้านประชาสัมพันธ์

คู่แข่งขันหลักของโรงพยาบาลมหาชัย จะเป็น 2 ส่วน กลุ่มบนสามารถเข้า
ออกกรุงเทพได้ง่ายเศรษฐกิจช่วงที่ผ่านมาช่วยให้กลุ่มนี้กลับมาใช้เพิ่มขึ้นบ้าง
กลุ่มกลางถึงล่างจะเป็นโรงพยาบาลของภาครัฐ ซึ่งมีทรัพยากร และงบประมาณที่มากว่า
รวมถึงสามารถนำทรัพยากรที่มีอยู่มาเป็นเครื่องมือในการการดำเนินการกิจกรรมทางการตลาด
เพื่อขยายส่วนครองตลาด อาทิเช่น การทุ่มงบประมาณจัดทำป้ายโฆษณาขนาดใหญ่
และขนาดเล็กตามจุดต่าง ๆ ทั่วทั้งจังหวัด รวมถึงจังหวัดใกล้เคียง,
การนำบุคลากรจำนวนมากออกทำการประชาสัมพันธ์ ในโรงงานต่าง ๆ เพื่อหาลูกค้าประกันสังคม
รวมถึงสามารถใช้กลยุทธการส่งเสริมการขาย ในการหาตลาดลูกค้าประกันสังคม
โดยให้สิทธิพิเศษแถมให้กับลูกค้าที่เลือกประกันสังคม เช่น
ครอบคลุมการรักษาพยาบาลให้ครอบครัวฟรี คลอดบุตรฟรี ในขณะที่โรงพยาบาลมหาชัย
เป็นธุรกิจภาคเอกชนมีทรัพยากร และงบประมาณจำกัด ไม่สามารถดำเนินกิจกรรมดังกล่าวได้มากนัก
ซึ่งโรงพยาบาลได้ยึดหลักในการดำเนินงานอย่างแน่วแน่ โดยได้ใช้กลยุทธการแข่งขัน
ในเชิงคุณภาพการให้บริการ ที่สะดวก รวดเร็วกว่า
รวมถึงเน้นการรักษาที่ถูกต้องทางการแพทย์มีความพร้อมของแพทย์ผู้เชี่ยวชาญทุกสาขาตลอดทุกวัน
และทีมแพทย์ที่สามารถรองรับผู้ป่วยฉุกเฉินตลอด 24 ชม.
มีอุปกรณ์การแพทย์ที่ทันสมัยเหนือชั้นกว่าคู่แข่งขัน
และการวางตำแหน่งของโรงพยาบาลว่าเป็นผู้นำการรักษาโรคเฉพาะด้านในเขต 7
จากที่ผ่านมาส่งผลให้ปริมาณยอดขายไม่สูงขึ้นมากนัก

สำหรับการแข่งขันของโรงพยาบาลในเครือ โรงพยาบาลมหาชัย 2
ซึ่งได้เปรียบในเรื่องของทำเลที่ตั้ง ซึ่งตั้งอยู่ใจกลางเขตอุตสาหกรรม มีจำนวนโรงงาน
และสถานประกอบการต่าง ๆ จำนวนมาก
รวมถึงแหล่งชุมชนที่อยู่อาศัยของคนชั้นกลางจำนวนมากเช่นกัน กอรปกับมีโรงพยาบาลศรีวิชัย 3
เป็นคู่แข่งขันอยู่ห่างจากกันไม่มากแต่ในชิงการแข่งขันแล้ว โรงพยาบาลมหาชัย 2 มีข้อได้เปรียบ
และความพร้อมที่มากกว่า ทั้งในด้านบุคลากรทางการแพทย์ แพทย์ผู้เชี่ยวชาญเฉพาะสาขา
และอุปกรณ์การแพทย์ที่ครบ สมบูรณ์กว่า รวมถึงทางด้านการให้บริการการต้อนรับ และการเอาใจใส่
ทำให้ลูกค้ามีความเชื่อมั่น และมาใช้บริการเป็นจำนวนมาก ส่วนคู่แข่งขนรายอื่น เช่น
โรงพยาบาลศรีวิชัย 2 และโรงพยาบาลเกษมราษฎร์ ทั้ง 2 แห่ง มีที่ตั้งอยู่ห่างจาก
โรงพยาบาลมหาชัย 2 มาก และตั้งอยู่รอบนอกเขตอุตสาหกรรม มีปริมาณลูกค้าที่น้อยกว่า

โรงพยาบาลแม่กลอง 2 เป็นโรงพยาบาลเอกชน แห่งเดียวในจังหวัดสมุทรสงคราม
มีคู่แข่งขันซึ่งเป็นโรงพยาบาลของรัฐ คือ โรงพยาบาลสมุทรสงคราม มีการแข่งขันที่ไม่รุนแรง
ประชาชนส่วนใหญ่ประกอบอาชีพทางด้านเกษตรกรรม การประมง
ซึ่งมักจะใช้บริการของโรงพยาบาลของรัฐ และโรงพยาบาลแม่กลอง 2
จะเป็นอีกทางเลือกหนึ่งของผู้มีฐานะทางการเงิน ที่ต้องการความสะดวกรวดเร็ว
รวมถึงความพร้อมของแพทย์ และอุปกรณ์เครื่องมือทางการแพทย์ที่ทันสมัยกว่าของภาครัฐ
โดยเฉพาะในกรณีฉุกเฉิน กอรปกับมีโรงพยาบาลในเครือข่ายที่อยู่ใกล้เคียง
สามารถดูแลและให้การรักษาอย่างต่อเนื่อง ได้อย่างทันท่วงที

-   รายชื่อคู่แข่งขันของโรงพยาบาลมหาชัย ณ วันที่ 31 ธันวาคม 2543 มีดังนี้

  ------------------------------------------------ ----------------------
  โรงพยาบาล                                        จำนวนเตียง

  1. โรงพยาบาลมหาชัย                                180

  2. โรงพยาบาลศรีวิชัย 5                              45

  3. โรงพยาบาลพระราม 2                             100

  4. โรงพยาบาลนครธน                                100

  5. โรงพยาบาลสมุทรสาคร (รัฐบาล)                     471

  6. โรงพยาบาลกระทุ่มแบน (รัฐบาล)                     90

  7. โรงพยาบาลบ้านแพ้ว (รัฐบาล)                       187
  ------------------------------------------------ ----------------------

-   รายชื่อคู่แข่งขันของโรงพยาบาลมหาชัย 2 ณ วันที่ 31 ธันวาคม 2543 มีดังนี้

  ----------------------------------------------- -----------------------
  โรงพยาบาล                                       จำนวนเตียง

  1. โรงพยาบาลมหาชัย 2                             120

  2. โรงพยาบาลศรีวิชัย 2                             200

  3. โรงพยาบาลศรีวิชัย 3                             100

  4. โรงพยาบาลเกษมราษฎร์                           110
  ----------------------------------------------- -----------------------

-   รายชื่อคู่แข่งขันของโรงพยาบาลแม่กลอง 2 ณ วันที่ 31 ธันวาคม 2543 มีดังนี้

  ----------------------------------------------- -----------------------
  โรงพยาบาล                                       จำนวนเตียง

  1. โรงพยาบาลแม่กลอง 2                            45

  2. โรงพยาบาลสมุทรสงคราม (รัฐบาล)                  260
  ----------------------------------------------- -----------------------

3.2.1 กลุ่มลูกค้าเป้าหมาย

กลุ่มลูกค้าเป้าหมาย สามารถจัดแบ่งได้ดังนี้

-   โรงพยาบาลมหาชัย ได้แก่ ชาวประมง
    กลุ่มโรงงานอุตสาหกรรมและประชาชนทั่วไปในเขตจังหวัดสมุทรสาคร และสมุทรสงคราม
    โดยเน้นลูกค้าระดับกลางขึ้นไป

-   โรงพยาบาลมหาชัย 2 ได้แก่
    กลุ่มโรงงานอุตสาหกรรมหมู่บ้านจัดสรรและประชาชนทั่วไปในเขตอ้อมน้อยและสามพราน
    โดยเน้นลูกค้าระดับกลางขึ้นไป

-   โรงพยาบาลแม่กลอง 2 ได้แก่ ประชาชนทั่วไปในเขตจังหวัดสมุทรสงคราม

-   บริษัทแพทย์ไทย 88 จำกัด ได้แก่ กลุ่มบริษัทในเครือ โรงพยาบาลในเขตภูมิภาคใกล้เคียง
    คลินิกต่าง ๆ โรงงาน โรงเรียน และบริษัทห้างร้านต่าง ๆ

  3.2.2 นโยบายด้านราคา

เนื่องจากภาวะเศรษฐกิจในช่วงปี 2542 ที่ผ่านมา กำลังการซื้อของประชาชนลดลง
ทำให้ประชาชนใช้จ่ายอย่างประหยัดซึ่งมีผลกระทบต่อการดำเนินธุรกิจโรงพยาบาลเอกชน
เนื่องจากมีต้นทุนการดำเนินการในส่วนของดอกเบี้ยเพิ่มมากขึ้น กอปรกับต้นทุนยาที่เปลี่ยนแปลง
โรงพยาบาลมหาชัยและโรงพยาบาลในเครือได้เล็งเห็นถึงภาระที่ผู้ป่วยได้รับ
จึงพยายามตรึงราคาค่ารักษาพยาบาลไว้ไม่เปลี่ยนแปลงหรือปรับราคาเพิ่มขึ้นในอัตราค่อนข้างต่ำ
ในขณะที่ทางโรงพยาบาลมหาชัยได้ปรับลดราคาห้องพักบางส่วนลงเพื่อช่วยแบ่งเบาภาระค่ารักษาพยาบาลของผู้ป่วยในการเข้ารับการรักษาในโรงพยาบาลมหาชัย
กอปรกับออกบัตรส่วนลดค่ารักษาพยาบาลให้กับผู้ป่วยที่เป็นสมาชิกอีกด้วย

-   อัตราค่าห้องและค่าอาหารของโรงพยาบาลมหาชัย (หน่วย : บาทต่อวัน)

  ---------------------- ---------------- ---------------- ----------------
  ลักษณะห้องผู้ป่วย           2543             2542             2541

  1. ห้อง ซุปเปอร์ วี.ไอ.พี   4,000            4,000            4,000

  2. ห้อง วี.ไอ.พี          1,500            1,500            1,500

  3. ห้องพิเศษเดี่ยว         1,500            1,250            1,250

  4. ห้องคู่                800              800              800

  5. ห้องรวม 4 เตียง       650              650              650

  6. ห้องรวม 6 เตียง       500              500              500

  7. ห้องเด็กอ่อน           250              200              200

  8. ห้องผู้ป่วยหนัก          1,200            1,200            1,000

  9. ห้องสังเกตอาการ       200              200              200

  10. ห้องรอคลอด          250              250              250
  ---------------------- ---------------- ---------------- ----------------

-   อัตราค่าห้องและค่าอาหารของโรงพยาบาลมหาชัย 2 (หน่วย : บาทต่อวัน)

  ---------------------- ---------------- ---------------- ----------------
  ลักษณะห้องผู้ป่วย           2543             2542             2541

  1. ห้อง วี.ไอ.พี          2,000            1,800            1,800

  2. ห้องพิเศษเดี่ยว         1,400            1,400            1,400

  3. ห้องคู่                900              900              900

  4. ห้องรวม 4 เตียง       700              700              700

  5. ห้องรวม 10 เตียง      550              500              500

  6. ห้องเด็กอ่อน           300              200              200

  7. ห้องผู้ป่วยหนัก          1,500            1,200            1,200

  8. ห้องสังเกตอาการ       200              150              150

  9. ห้องรอคลอด           600              600              600
  ---------------------- ---------------- ---------------- ----------------

-   อัตราค่าห้องและค่าอาหารของโรงพยาบาลแม่กลอง 2 (หน่วย : บาทต่อวัน)

  ---------------------- ---------------- ---------------- ----------------
  ลักษณะห้องผู้ป่วย           2543             2542             2541

  1. ห้อง วี.ไอ.พี          1,500            1,500            1,500

  2. ห้องพิเศษเดี่ยว         1,100            1,100            1,100

  3. ห้องคู่                -                -                -

  4. ห้องรวม 4 เตียง       500              460              460

  5. ห้องรวม 5 เตียง       -                -                -

  6. ห้องรวม 9 เตียง       500              390              390

  7. ห้องเด็กอ่อน           200              150              150

  8. ห้องผู้ป่วยหนัก          800              500              500
  ---------------------- ---------------- ---------------- ----------------

บริษัท แพทย์ไทย 88 จำกัด ได้จำหน่ายยาและเวชภัณฑ์ให้แก่โรงพยาบาลในเครือ และนอกเครือ
โดยมีสัดส่วนรายได้ประมาณ 90% คิดค่าบริการในอัตราร้อยละ 3 - 8 ตามเงื่อนไขการชำระเงิน
(โดยส่วนใหญ่เป็นร้อยละ 3) และคิดค่าบริการสำหรับโรงพยาบาลนอกเครือและคลินิกต่าง ๆ
ในอัตราร้อยละ 5 - 10 ตามเงื่อนไขการชำระเงิน

3.2.3 การจำหน่ายและช่องทางการจัดจำหน่าย 

โรงพยาบาลมหาชัยและโรงพยาบาลในเครือเป็นโรงพยาบาลเอกชนที่ให้บริการแก่ผู้ป่วยตลอด 24
ชั่วโมง โดยสามารถจัดแบ่งลูกค้าได้ตามลักษณะของผู้ป่วย ดังนี้

  1. ผู้ป่วยเดินทางมาเอง (walk-in)

  2. แพทย์แนะนำมา

  3. บริษัทของผู้ป่วยได้ทำสัญญาการรักษาพยาบาลไว้กับโรงพยาบาล

  4. ผู้ป่วยประกันสังคม

  5. การส่งต่อจากเครือข่าย

  6. รถพยาบาลเคลื่อนที่

ส่วนการจัดจำหน่ายของบริษัท แพทย์ไทย 88 จำกัด นั้น ดำเนินการโดยจัดตั้งสำนักงานขึ้น

ในกรุงเทพมหานคร ทำการจัดซื้อยาและเวชภัณฑ์ตามคำสั่งซื้อ
และจัดรถส่งยาและเวชภัณฑ์โดยตรงให้กับโรงพยาบาลใน เครือ โรงพยาบาลและคลินิกอื่น ๆ

3.2.4 ลักษณะของลูกค้า

บริษัทให้บริการลูกค้ารายย่อยเป็นการทั่วไป
ดังนั้นจึงไม่มีลูกค้ารายใหญ่ที่มีการให้บริการเกินกว่าร้อยละ 30 ของรายได้ค่าบริการรวม

สัดส่วนลูกค้า 10 อันดับแรกเทียบกับรายได้ค่าบริการทั้งหมด (หน่วย : ล้านบาท)

  ------------------------ -------- -------- -------- -------- -------- --------
  รายการ                   2543     %        2542     %        2541     %

  กลุ่มลูกค้า 10               8.43     3.93     12.27    5.92     11.14    5.13
  รายแรกที่มาใช้บริการ                                                      

  ยอดขาย (บริการ) รวม       214.26   100.00   207.27   100.00   216.97   100.00
  ------------------------ -------- -------- -------- -------- -------- --------

3.3 การจัดหาผลิตภัณฑ์หรือบริการ

3.3.1 ข้อมูลเกี่ยวกับวัตถุดิบ

-   แหล่งที่มาของวัตถุดิบ

โรงพยาบาลมหาชัย โรงพยาบาลมหาชัย 2 และโรงพยาบาลแม่กลอง 2 ได้สั่งซื้อยา
เวชภัณฑ์และพัสดุต่าง ๆ จากบริษัท แพทย์ไทย 88 จำกัด ซึ่งเป็นบริษัทย่อยแห่งหนึ่งของบริษัท
โรงพยาบาลมหาชัย จำกัด (มหาชน) ในสัดส่วนเฉลี่ยร้อยละ 80
ของมูลค่าการซื้อยาและเวชภัณฑ์ทั้งหมดของแต่ละโรงพยาบาล
ซึ่งทำให้ได้ต้นทุนค่ายาและเวชภัณฑ์ในราคาที่ต่ำกว่าท้องตลาด เนื่องจากการใช้ประโยชน์ของ
Economy of Scale

บริษัท แพทย์ไทย 88 จำกัด เป็นผู้จัดจำหน่ายยาและเวชภัณฑ์ให้แก่โรงพยาบาลในเครือ
โดยจัดซื้อยาและเวชภัณฑ์จากบริษัทผู้ผลิตหรือผู้แทนจำหน่ายโดยตรง
ซึ่งสามารถจัดส่งยาและเวชภัณฑ์ให้กับโรงพยาบาลในเครือได้รวดเร็วตามต้องการ
ในส่วนของราคายาและเวชภัณฑ์ ปัจจุบันภาครัฐมีการปรับเปลี่ยนนโยบายการจัดซื้อยาและเวชภัณฑ์
โดยการให้ผู้ขายยื่นซองประกวดราคา เมื่อมีเปิดเสรีให้มีการแข่งขันมากขึ้น
ส่งผลให้ราคายาและเวชภัณฑ์ในตลาดทั้งประเภทที่ผลิตภายในประเทศและนำเข้าจากต่างประเทศทยอยลดต่ำลง
ซึ่งส่งผลต่อเนื่องในทางบวกกับภาคเอกชนเพราะราคายาในตลาดลดต่ำลงด้วย
โรงพยาบาลเอกชนหลายแห่งได้เปลี่ยนแปลงการจัดซื้อจากเดิม ซื้อจาก supplier
ที่เคยติดต่อกันอยู่ เป็นลักษณะเดียวกับภาครัฐให้มีการยื่นซองประกวดราคา ซึ่งบริษัท แพทย์ไทย 88
จำกัด ก็เปลี่ยนแปลงการจัดซื้อยาเป็นลักษณะประกวดราคาเช่นกัน

  สัดส่วนการซื้อยาและเวชภัณฑ์ในประเทศและต่างประเทศ หน่วย : ล้านบาท

  -------------------------- -------- -------- ------- -------- ------- --------
  รายการ                     2543     %        2542    %        2541    %

  ยาและเวชภัณฑ์ (ผลิตในประเทศ)  40.15    66.24    48.46   87.17    43.41   86.96

  ยาและเวชภัณฑ์ (ผลิตต่างประเทศ) 20.46    33.76    7.13    12.83    6.51    13.14

  รวม                        60.61    100.00   55.59   100.00   31.51   100.00
  -------------------------- -------- -------- ------- -------- ------- --------

-   การพึ่งพิงการซื้อวัตถุดิบจากบุคคลภายนอกเกินกว่าร้อยละ 30 ของมูลค่าการซื้อวัตถุ

ดิบทั้งหมดเป็นเวลา 3 ปี ติดต่อกัน หรือ ข้อผูกพันการซื้อวัตถุดิบดังกล่าวเกินร้อยละ 30
ของมูลค่าการซื้อวัตถุดิบในอนาคต

  --- ไม่มี ---

3.3.2 ผลกระทบต่อสิ่งแวดล้อม

  ในการดำเนินธุรกิจโรงพยาบาล จะมีผลกระทบที่เกิดขึ้นจากการดำเนินธุรกิจ คือ น้ำเสีย
  และวัสดุประเภทขยะติดเชื้อ

  การบำบัดน้ำเสีย
  โรงพยาบาลมีการควบคุมการระบายน้ำทิ้งได้ตามมาตราฐานของพระราชบัญญัติส่งเสริมการรักษาคุณภาพสิ่งแวดล้อม
  แห่งชาติ พ.ศ. 2535 มีการตารางการบำรุงรักษาภายในทุกเดือน
  และการตรวจสอบคุณภาพน้ำทิ้งที่ผ่านการบำบัดแล้วโดยผู้ชำนาญการภายนอกทุก 3
  เดือนผลการตรวจสอบล่าสุดสรุปผลได้ดังนี้.-

1.  ค่า Biochemical Oxygen Demand ( BOD) หมายถึง
    ปริมาณออกซิเจนที่จุลินทรีย์ใช้ในการย่อยสลายสารอินทรีย์ด้วยขบวนการทางชีวเคมี
    ค่ามาตรฐาน <20 mg/l ค่าที่ตรวจพบ ณ. 23 พ.ย.43 ได้เท่ากับ 10 mg/l และ ณ. 2
    ก.พ.44 ค่าที่ตรวจพบ ลดลงเหลือ 2 mg/l

2.  ค่า Total Kjeldahl Nitrogen (TKN) หมายถึง ปริมาณไนไตรเจน
    ซึ่งเป็นธาตุอาหารที่จำเป็นต่อการเจริญเติบโตของสิ่งมีชีวิตในน้ำ ค่ามาตรฐาน <35 PPM
    ค่าที่ตรวจพบ ณ.22 พ.ย.43 ได้เท่ากับ 3.52 PPM และ ณ.2 ก.พ.44 ค่าที่ตรวจพบ
    ลดลงเหลือ 0.66 PPM

การกำจัดขยะ โรงพยาบาลได้มีการแยกประเภทขยะทั่วไปและขยะติดเชื้อ
โดยติดตั้งเตาเผาขยะติดเชื้อ พร้อมอาคารคลุมเตา 1 หลัง
โดยเป็นเตาเผาที่มีคุณภาพการเผาและประสิทธภาพการกำจัดขยะได้ตามมาตรฐานประกาศของกระทรวงวิทยาศาสตร์เทคโนโลยีและสิ่งแวดล้อม
พ.ศ.2540 (เตาเผาขยะฯติดตั้งที่ รพ.มหาชัย 2 และใช้งานร่วมกับ รพ.มหาชัย)

อนึ่ง โรงพยาบาลและโรงพยาบาลในเครือ
เป็นสมาชิกสถานพยาบาลในสังกัดของสำนักงานประกันสังคม
จะต้องมีมาตรฐานด้านคุณภาพด้านการอนุรักษ์สิ่งแวดล้อมแก่ชุมชนตามมาตรฐานที่กำหนด
ซึ่งการตรวจสอบทุกปีที่ผ่านมาก็ผ่านการตรวจสอบทุกครั้ง